CELEX: 62008CA0578
Language: da
Date: 2010-03-04 00:00:00
Title: Sag C-578/08: Domstolens dom (Anden Afdeling) af 4. marts 2010 — Rhimou Chakroun mod Minister van Buitenlandse Zaken (anmodning om præjudiciel afgørelse fra Raad van State — Nederlandene) (Ret til familiesammenføring — direktiv 2003/86/EF — begrebet social bistand — begrebet familiesammenføring — familiedannelse)

1.5.2010   
            
            
               DA
            
            
               Den Europæiske Unions Tidende
            
            
               C 113/13
            
         Domstolens dom (Anden Afdeling) af 4. marts 2010 — Rhimou Chakroun mod Minister van Buitenlandse Zaken (anmodning om præjudiciel afgørelse fra Raad van State — Nederlandene)
   (Sag C-578/08) (1)
   
   (Ret til familiesammenføring - direktiv 2003/86/EF - begrebet »social bistand« - begrebet »familiesammenføring« - familiedannelse)
   2010/C 113/17
   Processprog: nederlandsk
   
      Den forelæggende ret
   
   Raad van State
   
      Parter i hovedsagen
   
   
      Sagsøger: Rhimou Chakroun
   
      Sagsøgt: Minister van Buitenlandse Zaken
   
      Sagens genstand
   
   Anmodning om præjudiciel afgørelse — Raad van State — fortolkning af artikel 2, litra d), og artikel 7, stk. 1, litra c), i Rådets direktiv 2003/86/EF af 22. september 2003 om ret til familiesammenføring (EUT L 251, s. 12) — begreberne »social bistand« og »familiesammenføring«
   
      Konklusion
   
   
               1)
            
            
               Udtrykket »social bistand« i artikel 7, stk. 1, indledningen og litra c), i Rådets direktiv 2003/86/EF af 22. september 2003 om ret til familiesammenføring skal fortolkes således, at det ikke tillader, at en medlemsstat vedtager bestemmelser om familiesammenføring, hvorefter denne nægtes for en referenceperson, som har ført bevis for, at han råder over faste og regelmæssige indtægter, der er tilstrækkelige til, at han kan forsørge sig selv og sine familiemedlemmer, men som, henset til den pågældendes indtægtsniveau, kan benytte sig af særlig bistand i forbindelse med særlige udgifter, der individuelt er vurderet til at være nødvendige for hans underhold, af indtægtsbaserede skattenedsættelser indrømmet af lokale myndigheder eller af indkomststøtteordninger inden for rammerne af den kommunale minimumspolitik (»minimabeleid«).
            
         
               2)
            
            
               Direktiv 2003/86, og navnlig dets artikel 2, indledningen og litra d), skal fortolkes således, at denne bestemmelse er til hinder for nationale bestemmelser, som med henblik på anvendelsen af indtægtsbetingelserne i artikel 7, stk. 1, indledningen og litra c), i direktiv 2003/86 foretager en sondring mellem, om den familiemæssige tilknytning er opstået før eller efter referencepersonens indrejse på værtsmedlemsstatens område.
            
         
      (1)  EUT C 55 af 7.3.2009.